კილიან მბაპე
კილიან მბაპე ლოტენი (ფრანგ. Kylian Mbappé Lottin; დ. 20 დეკემბერი, 1998) — ფრანგი ფეხბურთელი, რომელიც თამაშობს ესპანეთის ლა ლიგის კლუბ „რეალ მადრიდსა და საფრანგეთის ეროვნულ ნაკრებში თავდამსხმელის პოზიციაზე. მიჩნეულია მსოფლიოს ერთ-ერთ საუკეთესო ფეხბურთელად; იგი ცნობილია თავისი დრიბლინგითა და სისწრაფით. 2018 წელს, ანალიტიკურმა კომპანია CIES-მა, მბაპე ყველაზე ძვირადღირებულ ფეხბურთელად დაასახელა, რომლის სატრანსფერო ღირებულება 216,5 მილიონ ევროს შეადგენდა.